ຍານາງ Elizabeth D. Marshall ອະດີດ ເລຂານຸການ ສະຖານທູດແຫ່ງ ພະລາດຊະ ອານາຈັກລາວ 
ຍານາງ Elizabeth D. Marshall ອະດີດເລຂານຸການ ສະຖານທູດ ແຫ່ງພະລາດຊາດອານາຈັກລາວ ແຕ່ປີ 1961 ຫາ ປີ 1976 ຊຶ່ງຍານາງຍັງຮັກຫອມຄົນລາວ ແລະທຽວໄປມາຫາສູ່ສະຖານທູດລາວຢູ່.
ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວໃນແລງວັນພະຫັດ ມື້ນີ້ເຮົາຈະນຳພາ ທ່ານໄປຟັງການສຳພາດກັບ ຍານາງ Elizabeth Drew Marshall ອະດີດເລຂານຸ ການ ປະຈຳສະຖານທູດແຫ່ງພະລາດຊະອານາຈັກລາວ ທີ່ນະຄອນຫລວງ ວໍຊິງຕັນ ຍານາງ Elizabeth ໄດ້ເຮັດວຽກພາຍໃຕ້ ເອກອັກຄະລັດຖະທູດ ແຫ່ງພະລາດຊະອາ ນາຈັກລາວ 5 ທ່ານ ຈາກປີ 1961 ຫາປີ 1976 ຍານາງມີຄວາມປະທັບໃຈກັບຄົນລາວ ແລະຮັກຮີດຄອງປະເພນີລາວເປັນຢ່າງຍິງ ເລື່ອງຄວາມເປັນມາຂອງ ຍານາງ Elizabeth ເປັນຢ່າງໃດນັ້ນ ເຮົາຂໍເຊີນທ່ານພົບກັບ ກິ່ງສະຫວັນ ໄດ້ໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງ ວີໂອເອ ມື້ນີ້ ຂ້າພະ ເຈົ້າຈະພາທ່ານຟັງການສຳພາດກັບ ຍານາງ Elizabeth Drew Marshall ເລຂານຸ ການຂອງອະດີດສະຖານທູດແຫ່ງພະລາດຊະອານາຈັກລາວ ທີ່ນະຄອນຫລວງ ວໍຊິງຕັນ ຊຶ່ງຍານາງໄດ້ກ່າວຢ້ອນເຖິງເລື່ອງເກົ່າຄວາມຫລັງ ໃນບັນຍາກາດຊີວິດສັງ ຄົມລາວເມື່ອຫ້າສິບກວ່າປີກ່ອນ ຍານາງ Marshall ໄດ້ເຮັດວຽກຢູ່ ສະຖານທູດແຫ່ງ ພະລາດຊະອານາຈັກລາວ ຈາກປີ 1961 ຫາປີ 1976 ຊຶ່ງເວລານັ້ນຍັງເປັນສາວນ້ອຍ ແລະຂີ້ອາຍ ຫາກໍຮຽນຈົບປະລິນຍາຕີຝ່າຍພາສາຝຣັ່ງ ຈາກມະຫາວິທະຍາໄລ Georgetown ທີ່ນະຄອນຫລວງວໍຊິງຕັນນີ້ເອງ ໃນຊຸມປີ 1960 ສົງຄາມລັບຢູ່ໃນລາວ ໄດ້ເລີ່ມເກີດຂຶ້ນ ໃນຂະນະດຽວກັນ ໃນປີ 1962 ວິທະຍຸພາກພາສາລາວປະຈຳວີໂອເອ ກໍໄດ້ເລີ່ມອອກອາກາດຈາກນະຄອນຫລວງວໍຊິງ ຕັນ ເວລານັ້ນ ພາສາຝຣັ່ງຍັງໃຊ້ຢູ່ໃນວົງການລັດຖະບານລາວ ເພາະສະນັ້ນ ຍານາງ Marshall ຈຶ່ງເປັນທີ່ຕ້ອງການເຂົ້າມາຊ່ວຍບໍລິຫານເປັນເລຂານຸການ ແລະສື່ສານລະ ຫວ່າງສະຖານທູດລາວ ກັບວົງການລັດຖະບານສະຫະລັດ ຊຶ່ງຍານາງ Marshall ໄດ້ ເລົ່າເຖິງປະສົບການຊີວິດຢູ່ໃນສະໄໝນັ້ນວ່າ : ກ່ອນການເລີ້ມເຂົ້າມາຕັ້ງຖິ່ນຖານຂອງອົບພະຍົບລາວໃນປີ 1975 ນັ້ນ ສະຖານທູດ ລາວ ປະຈຳນະຄອນຫລວງວໍຊິງຕັນ ແມ່ນເປັນບ່ອນລິເລີ້ມຂອງປະຊາຄົມລາວຢູ່ນອກ ປະເທດ ທີ່ປະກອບດ້ວຍພວກນັກການທູດ ອັນມີລວມທັງພະນັກງານສະຖານທູດລາວ ອົງການສະຫະປະຊາຊາດ ວິທະຍຸກະຈາຍສຽງ ສຽງອາເມຣິກາ ແລະນາຍຄູສອນພາສາ ລາວປະຈຳກະຊວງຕ່າງປະເທດ ນອກນັ້ນກໍມີບັນດາລັດຖະກອນທີ່ຖືກສົ່ງມາອົບຮົມ ແລະພວກນັກສຶກສາລາວ ທີ່ແຈກຢາຍຢູ່ຕາມລັດຕ່າງໆ ຮວມທັງໝົດແລ້ວມີປະມານ ຮ້ອຍກວ່າຄົນເທົ່ານັ້ນຢູ່ໃນສະຫະລັດ ໃນຊ່ວງເວລານີ້ເອງ ຍານາງ Marshall ໄດ້ມາ ພົບພໍ້ ຮຽນຮູ້ກ່ຽວກັບຄົນລາວ ວັດທະນາະທຳລາວ ຄວາມອ່ອນນ້ອມ ແລະຄວາມເປັນ ມິດອັນດີງາມ ຊຶ່ງຍານາງ Marshall ໄດ້ກ່າວດັ່ງນີ້: ຍານາງ Marshall ມີຄວາມໄຝ່ຝັນຢາກໄປເຫັນເມືອງລາວ ແລະໄດ້ຕັດສິນໃຈທີ່ຈະເດີນ ທາງໄປຢ້ຽມຢາມເມືອງລາວ ແຕ່ເມື່ອຕົກມາເຖິງນາທີສຸດທ້າຍ ໄດ້ມີີສິ່ງທີ່ເຮັດໃຫ້ຍານາງ ຕ້ອງໄດ້ໂຈະໄວ້ ແລະກໍບໍ່ໄດ້ມີໂອກາດມາຈົນເຖິງປັດຈຸບັນ ຊຶ່ງຍານາງ ໄດ້ກ່າວຕໍ່ໄປ ອີກວ່າ : ຫລັງຈາກໄດ້ຮັບໃຊ້ສະຖານທູດແຫ່ງພະລາດຊະອານາຈັກລາວມາເປັນເວລາ 15 ປີ ຈາກປີ 1961 ຫາປີ 1976 ຊຶ່ງເວລານັ້ນຕົກຢູ່ໃນສະໄໝການປ່ຽນແປງລະບອບການ ປົກຄອງຢູ່ໃນລາວ ຍານາງ Marshall ຈຶ່ງໄດ້ໝົດໜ້າທີ່ການລົງ ຍານາງ Marshall ໄດ້ໄປເຮັດວຽກຢູ່ບ່ອນໃໝ່ ແຕ່ຈິດໃຈຂອງຍານາງ ຍັງຄິດຮອດສະຖານທູດລາວຢູ່ ສະເໝີ ຊຶ່ງຍານາງໄດ້ກ່າວສູ່ຟັງວ່າ : ວິທະຍຸ ວີໂອເອ ໄດ້ອອກອາກາດມາເປັນເວລາ 55 ປີແລ້ວ ຊຶ່ງມີບັນດາພະນັກງານ ພ້ອມດ້ວຍຄອບຄົວ ທີ່ເປັນສະມາຊິກຂອງສັງຄົມລາວກຸ່ມນ້ອຍໆໃນເວລານັ້ນ ຊຶ່ງ ຍານາງ Marshall ໄດ້ກ່າວເຖິງຕອນນີ້ວ່າ : ນັ້ນແມ່ນການສຳພາດກັບ ຍານາງ Elizabeth Drew Marshall ອະດີດເລຂານຸການ ປະຈຳສະຖານທູດແຫ່ງພະລາດຊະອານາຈັກລາວ ຈາກປີ 1961 ຫາປີ 1976 ຍານາງ ຍັງຮັກຫອມຄົນລາວຢູ່ສະເໝີ ແລະໄດ້ໄປມາຫາສູ່ສະຖານທູດລາວເປັນປະຈຳຈົນເທົ່າ ທຸກວັນນີ້